'असुरक्षित सेक्स के मामले में भारतीय शीर्ष पर'  
पूरे देश में यौन रूप से सक्रिय लोगों में से कम से कम 72 प्रतिशत लोगों ने नए साथी के साथ बिना किसी सुरक्षा के सेक्स किया।
पूरे देश में यौन रूप से सक्रिय लोगों में से कम से कम 72 प्रतिशत लोगों ने नए साथी के साथ बिना किसी सुरक्षा के सेक्स किया।  देश में कराए गए अंतरराष्ट्रीय सर्वेक्षण में शामिल कम से कम 40 फीसद युवाओं ने कहा कि जब उन्हें गर्भनिरोधकों की जरूरत होती है तो उन्हें इन्हें प्राप्त करने में परेशानी होती है वहीं 36 फीसद ने कहा कि उन्हें एक ऐसे नजदीकी मित्र अथवा परिवार के सदस्य के बारे में जानकारी है जिसे बिना पूर्व योजना के गर्भधारण हो गया।  करीब एक तिहाई लोगों को मित्रों से गर्भनिरोधकों के बारे में गलत सूचना मिली। यह सर्वेक्षण इस वर्ष अप्रैल-मई में किया गया। यह सर्वेक्षण मुख्य तौर पर अनियोजित गर्भधारण और यौन संचारित संक्रमणों पर केंद्रित था।  इंटरनेशनल प्लांड पैरेंटहुड फेडरेशन, पापुलेशन काउंसिल और वूमेन डिलीवर सहित 11 अंतरराष्ट्रीय गैरसरकारी संगठन इस पहल में शामिल थे जिसकी शुरुआत वर्ष 2007 में बेयर हेल्थकेयर ने विश्व गर्भनिरोधक दिवस (26 सितम्बर) के अवसर पर की थी।